open-index/open-wikipedia-markdown huggingface dataset:
Nissan Primera

**Nissan Primera** je automobil strednej triedy, ktorý v rokoch 1990 až 2008 vyrábala japonská automobilka Nissan pre Japonský a Európsky trh.
__TOC__

## P10 (1990 – 1995)

Na jeseň 1990 nahradil Nissan britský model Bluebird modelom Primera. Ten mal konvenčný predný náhon a 5-rýchlostnú manuálnu prevodovku, pričom niektoré verzie mali voliteľnú 4-rýchlostnú automatickú prevodovku. Výkon poskytoval 1,6-litrový motor s karburátorom a 1,8-litrový a 2,0-litrový benzínové motory so vstrekovaním paliva; 2,0-litrový dieselový motor doplnil ponuku 1992, pričom 1,6-litrový benzínový motor so vstrekovaním paliva bol uvedený do ponuky koncom roku 1993. V ponuke boli karosárske verzie 4-dverový sedan a 5-dverový liftback a 5-dverové kombi, pričom posledná verzia bola predávaná len v Japonsku. Prvýkrát použil Nissan na modeli Primera viacprvkové zavesenie prednej nápravy. 2,0-litrový benzínový motor poskytol v roku 1992 zvýšenie výkonu na 110 kW/150 koní a maximálnu rýchlosť okolo /h.

V roku 1994 dostala modelový rad ďalší facelift, pričom úrovne výbavy ostali nezmenené. Hoci výbava Equation nahradila vstupnú výbavu L. Raritná voliteľná možnosť pohonu AWD bola dostupná ako T4 s výkonom 112 kW/152 koní. V tom čase nahradila výbava SE výbavu SGX. Nová verzia SRi doplnila ponuku v roku 1994 a bol v ponuke s benzínovými motormi 1,6 a 2,0 litra.

### Technické údaje

## P11 (1995 – 2002)

Druhá generácia Nissanu Primera prišla na trh koncom roku 1995 pre Japonsko a na jeseň 1996 pre Európu. Unikátne v tejto triede bolo tuhé viacprvkové zavesenie vzadu a viacprvkové zavesenie vpredu.

### Facelift
Na jeseň roku 1999 prešiel model Primera faceliftom, ktorý mu dal modernejší vzhľad prednej časti s čírejšími prednými svetlometmi s projekčnou jednotkou – namiesto tradičnej Fresnelovej šošovky. Nový kód modelu bol "P11-144".

Popri exteriérových zmenách, bolo zlepšené aj nasledovné: vstupné modely mali automatickú klimatizáciu a bočné airbagy. Ďalšou zmenou bolo napríklad použitie xenónových svetlometov.

### Technické údaje

left|thumb|Nissan Primera P11-144

## P12 (2002 – 2008)

V decembri 2001 uviedol Nissan tretiu generáciu modelu Primera. Primera bola radikálnejšie preštylizovaná ako predchádzajúce verzie. Infinity ekvivalent už nebol vyrábaný; Infinity G35 so základom v Nissane Skyline nahradil Infinity G20.

### Technické údaje

## Referencie

## Iné projekty

## Externé odkazy
*The Nissan Primera Owners Club NPOC – Klub majiteľov Nissan Primera
*Oficiálna britská webstránka 

## Zdroj

Primera
Kategória:Automobily strednej triedy
Kategória:Sedany
Kategória:Kombi
Kategória:Automobily s predným náhonom
Kategória:Automobily s pohonom 4 × 4
Web search engine

**Web search engine** alebo **WWW search engine** (do slovenčiny prekladané ako **webový/internetový prieskumový stroj, webový/internetový vyhľadávač, webový/internetový vyhľadávací nástroj, webový/internetový vyhľadávací prostriedok, webový/internetový vyhľadávací stroj, webová/internetová vyhľadávacia služba, webový/internetový vyhľadávací program**, v bežnom jazyku len **webový/internetový vyhľadávač**) alebo skrátane **search engine** (slovenské názvy pozri v článku search engine) je search engine, ktorý vyhľadáva na WWW. V širšom zmysle zahŕňa aj web metasearch engines. 

Najznámejšíe web search engines sú Google, Yahoo, AltaVista a Bing. 

## Fungovanie search engines
Search engine je zložený z týchto základných častí:
*Robot (spider, crawler, web wanderer a pod.) - monitoruje webové sídla a ich obsah a sťahuje informácie z jednotlivých serverov do databázy stroja
*Vlastná databáza internetových zdrojov vytvorená prácou robota.
*Indexačný program - spracúva informácie získané robotmi
*Vyhľadávací program - program (algoritmus a súvisiace programy), ktorý na základe požiadavky vyhľadá relevantné stránky v databáze search enginu
*Grafické/používateľské rozhranie - zbiera dopyty od používateľa, odovzdáva ich vyhľadávaciemu stroju a zobrazuje výsledky hľadania používateľovi

V praxi funguje search engine tak, že používateľ zadá požiadavku a vyhľadávací program mu vypíše relevantné stránky, ktoré nájde z vlastnej databázy internetových zdrojov, vytvorenej na základe činnosti robota prehľadávajúceho hypertextovú štruktúru všetkých webových stránok.

Vlastnú databázu zdrojov tvorí spider overovaním frekvencie používania, aktualizácie a miery vhodnosti ktorú vykonáva, naberajú stránky v jeho databáze na kredibilite, teda vyhľadávací program vyberá už len z kvalitných, hodnotných zdrojov. Výber je navyše rýchly, keďže úplné skenovanie webu sa vykonáva sústavne a nielen keď používateľ zadá požiadavku.

Počas používania prieskumových strojov je veľmi dôležité správne voliť kľúčové slová, s ktorými pracuje tzn. na základe ktorých je v konečnom dôsledku aj spiderom prehľadaný celý WWW. Mali by byť úzko prepojené s témou, ktorú sa používateľ snaží vyhľadať a vhodné je používať i synonymá a booleovské operátory (&, +, -,...).

Spider prechádza po už známych stránkach a cez ne hyperlinkami na ďalšie a ďalšie stránky, v čom prakticky spočíva celý systém,  akým je WWW vytvorený – ako obrovská sieť, spájajúca všetko so všetkým. Databáza search enginu je zase ako pomyselná kniha, z ktorej je používateľovi umožnené prečítať si určitý úsek, ktorý ho zaujíma – spider vytvorí zoznam stránok, ktoré pravidelne aktualizuje a obnovuje, databáza ich zapíše a vyhľadávací program ich cez požiadavky rozhrania používateľa zobrazí.

Kategória:Internet
Vysielač Lualualei

**Vysielač(e) Lualualei** je dvojica vysielačov na havajskom ostrove Oahu blízko Honolulu. So svojou výškou 458,11 metrov sú najvyššími stavbami Oceánie. Vysielače slúžia na komunikáciu s ponorenými ponorkami pomocou veľmi krátkych vĺn (VLF). Sú zároveň najvyššími stavbami sveta slúžiacimi na vojenské účely. 

## Zdroj

Kategória:Architektúra z 1972
Kategória:Vysielače v USA
Kolumbijské národné inline hokejové družstvo žien

**Kolumbijské národné inline hokejové družstvo žien** je ženský národný inline hokejový tím Kolumbie, ktorý ho reprezentuje v medzinárodných inline hokejových súťažiach a zápasoch. Funguje pod záštitou Kolumbijskej federácie športov na kolieskových korčuliach (FEDEPATIN). Družstvo sa prvýkrát predstavilo na majstrovstvách sveta FIRS v roku 2012, ktoré sa konali v Kolumbii. Svoj najlepší výsledok dosiahlo o rok neskôr, keď skončilo v americkom Huntington Beach na 4. mieste.

## Výsledky
;Majstrovstvá sveta FIRS

## Referencie

## Pozri aj
* Kolumbijské národné inline hokejové družstvo mužov

## Externé odkazy
* Inline hokej na oficiálnej stránke Kolumbijskej federácie športov na kolieskových korčuliach  

## Zdroj
* FIRS Inline Hockey Completed Tournaments 

Kategória:Národné inlinehokejové družstvá
Inline hokej
Národné
Gerila

**Gerila** alebo staršie **guerrilla** (zo špan. *guerrilla*) môže byť:
* partizánsky oddiel, pozri partizán
* partizánska vojna
Žofia Jagelovská

**Žofia Jagelovská** alebo **Žofia Jagellonská** môže byť:

* poľská princezná, dcéra Kazimíra IV. a jeho manželky Alžbety, pozri Žofia Jagelovská (14641512)
* poľská princezná, vojvodkyňa brunšvická, dcéra Žigmunda I. a jeho druhej manželky Bony Sforzy, pozri Žofia Jagelovská (15221575)

Jagelovská, Žofia
Académie royale de musique

thumb|Požiar parížskej opery 6. apríla 1763
**Académie royale de musique** (fr.; slov. doslovne *Kráľovská hudobná akadémia*) bola prvá opera v Paríži, ktorú založil v roku 1669 Pierre Perrin. Perrin toto privilégium získal od Ľudovíta XIV. a uvádzal v nej opery francúzskych skladateľov v ich rodnom jazyku. Premérové predstavenie bola opera *[[Pomona]]* od Roberta Camberta. Vyhorela v 18. storočí a je považovaná za predchodkyňu Veľkej parížskej opery.

## Zdroj
* 

Kategória:Operné divadlá
Žofia Jagelovská (1522 – 1575)

**Žofia Jagelovská** alebo **Žofia Jagellonská** (* 13. jún 1522, Krakov† 28. máj 1575, Schöningen) bola rodom poľská princezná a sobášom vojvodkyňa brunšvická.

## Biografia
Žofia sa narodila ako druhá dcéra (tretí potomok) poľského kráľa Žigmunda I. Starého a jeho druhej manželky Bony Sforzy.

22. – 25. februára 1556 sa vydala za brunšvického vojvodu Henricha II. Mladšieho, ktorý mal osem detí z predchádzajúceho manželstva. Manželstvo s mužom starším o 33 rokov zostalo bezdetné. Po smrti manžela 11. júla 1568 sa stiahla na svoje majetky v Schöningene. Krátko nato sa dostala do sporu so svojim nevlastným synom Júliusom o vládu vo vojvodstve; konflikt bol ukončený 17. januára 1572 podpisom dohody o vláde. Július však podmienky dohody nedodržal a v roku 1573 sa Žofia musela obrátiť o pomoc na cisára Maxmiliánovi II..

Na jar roku 1570 Žofia konvertovala na luteránstvo. Bola jedinou luteránkou v celej jagelovskej dynastii.

Zomrela 28. mája roku 1575 na svojom sídle v Schöningene. Pochovaná bola v kostole Panny Márie vo Wolfenbütteli.

## Zdroj
* 

Kategória:Kráľovské manželky Poľska
Kategória:Jagelovci
Kategória:Osobnosti z Krakova
Medzinárodné letisko Minneapolis-Saint Paul

**Medzinárodné letisko Minneapolis-Saint Paul** (IATA: **MSP**, ICAO: **KMSP**) je medzinárodné letisko medzi susednými mestami Minneapolis a Saint Paul v Minnesote. Je to najväčšie a najvyťaženejšie letisko horného Stredozápadu USA, zahŕňajúceho štáty Minnesota, Iowa, Južná Dakota, Severná Dakota, a Wisconsin.

## Základné údaje
Z hľadiska počtu pasažierov je letisko pätnástym najväčším v USA a tridsiatym najväčším na svete. Keďže letisko je zároveň civilné aj vojenské, nachádza sa tu základňa U.S. Air Force. 
Je tretím najväčším uzlom Delta Air Lines, ktorá zabezpečuje 80 percent výkonov osobnej leteckej dopravy. Zvyšok osobnej dopravy zabezpečujú v prevažnej miere spoločnosti Compass Airlines, Pinnacle Airlines a Sun Country Airlines.    

## História
Plocha súčasného letiska bola pred rokom 1921 pretekárskym okruhom a po jeho krachu sa skupina leteckých nadšencov, podporovaných miestnymi inštitúciami rozhodla používať plochu ako letisko. 
V roku 1944 bolo letisko premenované na  Minneapolis-St. Paul Metropolitan Airport/Wold-Chamberlain Field a od roku 1948 existuje pod svojím terajším názvom. Hlavný terminál Charlesa Linbergha bol postavený v roku 1962. V roku 1970 tu bol nakrútený film Letisko. Menší terminál Herberta Humphreyho bol postavený v roku 2001. 

## Terminály
Letisko má dva terminály, oba sú pomenované po slávnych Minnesoťanoch. Lindbergh Terminal má názov podľa letca Charlesa Lindbergha a menší Humphrey terminal podľa bývalého viceprezidenta USA Huberta Humphreyho. Humphrey terminal využívajú väčšinou chartrové a nízkonákladové spoločnosti. Kapacitné rozšírenie oboch terminálov a takmer zdvojnásobenie ich kapacity je plánované do roku 2020. 

## Štatistika

## Galéria
thumb|300px|center|Terminály sú prepojené systémom ľahkého metra

## Referencie

* 

## Iné projekty

## Externé odkazy
* Oficiálna stránka letiska
* Letisko na Leteckom slovníku Minnesoty 
* MAC Noise Homepage (Interaktívne mapy letov a hlukové mapy)
* Letecká kontrola letiska-live

Kategória:Letiská v Minnesote
Kategória:Doprava v Minneapolise
Chrbticový kanál

thumb|250px|Pohľad zhora na hrudný stavec. Dobre je vidieť stavcový otvor vpredu ohraničený telom, po stranách a vzadu oblúkom a výbežkami.
thumb|250px|Jednotlivé stavce na seba nasadajú, vytvárajúc chrbticu. V jej centre prebieha chrbticový kanál, chrániaci miechu.
**Chrbticový kanál** () je trubicovitý útvar, ktorý je tvorený stavcovými otvormi () krčných, hrudných a driekových stavcov chrbtice (). Kraniálne (hore) je spojený veľkým otvorom () záhlavnej kosti s lebkovou dutinou () , kaudálne (dole) pokračuje kanálom krížovej kosti ().

Chrbticový kanál obsahuje predovšetkým miechu ().

## Zdroje
* 
* 

Kategória:Chrbtica
Bernikla bielolíca

**Bernikla bielolíca** alebo **hus belolíca** (*Branta leucopsis*) je zúbkozobec z čeľade kačicovitých. Obýva západnú palearktídu. Na Slovensku sú známe tri pozorovania do roku 1999 a po roku 2010 existuje 40 záznamov, každoročne sa niekoľko jedincov objavuje v zimnom a migračnom období. Podľa Medzinárodnej únie na ochranu prírody a prírodných zdrojov bernikla bielolíca patrí medzi najmenej ohrozené druhy, trend celkovej i Európskej populácie je stúpajúci.

## Opis
Bernikla bielolíca meria asi 55 – 70 cm, s rozpätím krídel 130 – 145 cm a váhou 1,21 – 2,23 kg. Má bielu tvár a brucho, čiernu hlavu a krk. Krídla a chrbát sú čierno-sivé. Pohlavia sa na prvý pohľad od seba nelíšia, samice bývajú o čosi svetlejšie. Mladé jedince sa vyznačujú sivým škvrnovaním na bielej hlave.

## Hlas
Často sa ozývajú jednoslabičným „*rrak“*, „*guak“*. Z väčšej diaľky to môže pripomínať štekot psov. Medzi sebou používajú tichšie kontaktné hlasy. Počas vzlietnutia im krídla vydávajú zvuk.

## Výskyt a stav na Slovensku
Do roku 1980 máme záznamy o dvoch výskytoch. Jeden jesenný pri Šuľanoch a jeden zimný na Dunaji medzi Čenkovom a Mužlou. V mapovacom období 1980 – 1999 bol len jeden záznam 2 jedincov začiatkom júla 1991 na Oravskej priehrade. Po roku 2000 evidujeme najmenej 40 hlásení.
 
## Biotop
Je typickým obyvateľom severskej arktickej tundry. Prirodzene sa vyskytuje vo východnom Grónsku, na ostrovoch Špicbergy a Novaja Zemlja. Na zimu sa sťahujú na pobrežia Veľkej Británie, Holandska, Severného mora, západu Severnej Ameriky a dokonca niekedy až do Egypta.

## Hniezdenie
Rozmnožovať sa začínajú v neskorom máji až júni. V tomto čase tvoria veľké kolónie. Hniezdia na vysokých a nedostupných skalách, na ktoré sa vedia dostať len zo vzduchu. Obvykle znášajú 4 – 5 vajec (niekedy iba 2 alebo až 9). Inkubácia trvá 24 – 25 dní. Po 40 až 45 dňoch sú vyhniezdené, sexuálnu dospelosť dosahujú v troch rokoch.

## Populácia
Nepatrí medzi bezprostredne ohrozené druhy.

## Potrava
V zime sa živí nízkou trávou a inými druhmi rastlín na slaniskách a brakických vodách, ako *Puccinellia maritima* a *Salicornia*. Na jar ozobáva púčiky a jahňady vŕb, chytá rôzne kôrovce, vo vode žijúci hmyz a pravdepodobne aj mäkkýše.

V lete sa živí najmä lišajníkmi a machom. Zoškrabuje ich zo skál pomocou pravouhlého záhybu na konci zobáka. 

## Ochrana
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

## Galéria

Landing (Set of 4) (11216203186).jpg|Pristávanie
Branta_leucopsis_-standing_in_a_field-8.jpg
Barnacle Goose.jpg
Valkoposkihanhi Branta leucopsis.jpg
Barnacle Goose from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Branta leucopsis MHNT.ZOO.2010.11.14.1.jpg|Vajce


## Referencie


## Iné projekty

## Externé odkazy
 
* 

## Zdroj

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Kiskunfélegyházsky obvod

**Kiskunfélegyházsky obvod** () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kiskunfélegyháza. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Piktografia

**Piktografia** môže byť:
*v jazykovede: 
**písanie (komunikovanie) pomocou piktogramov alebo piktografického písma (v širšom alebo užšom zmysle), pozri piktogram a piktografické písmo
**piktografické písmo (v širšom alebo užšom význame)
*v maliarstve: maliarska technika spočívajúca v detailnom zobrazení
Santa Cruz del Valle de los Caídos

**Santa Cruz del Valle de los Caídos**, (*Svätý Kríž Údolia Padlých*) je pamätný komplex pozostávajuci z monumentálnej baziliky, monumentálneho kríža a kláštora, v pohorí Guadarrama v blízkosti obce San Lorenzo de El Escorial. Bol postavený v roku 1957 na príkaz generála Francisca Franca ako pamätník obetiam španielskej občianskej vojny. Kríž so svojou výškou 152,4 metra je najvyšším pamätným krížom na svete. 

## Bazilika

Priamo pod krížom sa nachádza vytesaná do skaly rovnomenná monumentálna podzemná bazilika, najznámejšia faktom, že v nej bol do roku 2019 pochovaný generál Francisco Franco, spolu so zakladatelom španielskeho fašizmu José Antonio Primo de Riverom. Komplex Údolia Padlých do dnešného dňa predstavuje hlavný symbol frankizmu. Návštevníci tu otvorene prezentujú frankistické symboly a vždy 20. novembra, na výročie smrti oboch vodcov, sa Údolie padlých mení na pútne miesto prívržencov generála Franca. Bazilika je funkčný katolícky chrám, so vstupným voľne prístupný verejnosti, vrátane poriadania svadieb doslovne na náhrobnom kameni zosnulého diktátora.
Komplex je v štátnom vlastníctve a mnohí ho považujú za pomník diktátorovi, preto sa jeho budúcnosť s istou pravidelnosťou pretriasa v tlači a politických debatách. V súčasnosti je ustanovená vládna komisia, zaoberajúca sa budúcnosťou komlexu.

## Galéria

Súbor:P4168729.JPG|Údolie Padlých, návštevník s Frankistickou zástavou
Súbor:P4168748.JPG|Údolie Padlých, Svadobný obrad
Súbor:Santa Cruz del Valle de los Caídos, main entrance to the underground temple.JPG|Vstup do podzemnej baziliky


## Referencie


## Externé odkazy
* Web baziliky
* Web komisie 

## Zdroj

Kategória:Architektúra z 1957
Kategória:Benediktínske kláštory v Španielsku
Zoznam najvyšších budov a stavieb na svete

Toto je **zoznam najvyšších budov a stavieb na svete** na rok 2012.

## Najvyššie budovy

## Najvyššie stavby

### Podľa kategórie

## Referencie
Žofia Frederika Meklenbursko-schwerinská

**Žofia Frederika Meklenbursko-schwerinská** () (* 24. august 1758, Schwerin, Nemecko† 29. november 1794, Kodaň, Dánsko) bola rodená princezná a vojvodkyňa meklenbursko-schwerinská a ako manželka dánskeho princa Frederika Dánskeho dánska princezná.

## Životopis
Žofia Frederika bola dcérou princa Ľudovíta Meklenbursko-schwerinského (17251778), druhého syna vojvodu Kristiána Ľudovíta II. Meklenbursko-schwerinského a jeho manželky Šarloty Žofie Saxon-Coburg-Saalfeldskej.

21. októbra 1774 sa vydala za dedičného princa Frederika Dánskeho (17531805), syna dánskeho kráľa Frederika V. a jeho druhej manželky Juliany Márie Brunšvickej. Princ bol regentom kráľa v rokoch 17721784, v čase, kedy jeho nevlastný starší brat Kristián VII. pre svoju duševnú chorobu nebol schopný vládnuť.

Žofia Frederika bola popisovaná ako veselá, pôvabná a inteligentná, a hoci mala problémy adaptovať sa na nové prostredie kráľovského dvora, veľmi rigidného a upätého, stala sa veľmi populárnou osobnosťou. Bola údajne veľmi sklamaná, keď sa stretla po prvýkrát so svojim manželom, ale časom k sebe získali veľmi blízke dobré puto a porozumenie, hoci obaja mali iné milostné vzťahy.

Jej manžel mal milenku menom *Caja Hviid*, zatiaľčo sa hovorilo, že otcom Žofiiných detí bol *Frederik von Blücher*, pobočník jej manžela; cez tieto epizódy bolo ich manželstvo označované za šťastné, čo vyvolávalo obavy z vplyvu, ktorý by mohla Žofia mať na svojho manžela a teda aj na politiku krajiny.

## Potomkovia
Z manželstva Žofie Frederiky Meklenbursko-schwerinskej a Frederika Dánskeho vzišlo päť detí:
* Juliana Marie (* 2. máj 1784 † 28. október 1784)
* Kristián (* 18. september 1786† 20. január 1848), dánsky kráľ ∞
** 1808 vojvodkyňa Šarlota Frederika Meklenbursko-schwerinská (* 1784† 1840), rozvod 1810
** 1815 vojvodkyňa Karolína Amália Augustenborgská (* 1796† 1881)
* Juliana Žofia (* 18. február 1788† 9. máj 1850) ∞  1812 landgróf Viliam von Hesse-Philippsthal-Barchfeld (* 1786† 1834)
* Lujza Šarlota (* 30. október 1789† 28. marec 1864) ∞ 1810 landgróf Viliam Hessensko-kasselský (* 1787† 1867)
* Frederik Ferdinand (* 22. november 1792† 29. jún 1863) ∞ 1829 princezná Karolína Dánska (* 1793† 1881)

## Externé odkazy
* Dansk biografisk Lexikon

## Zdroj

Kategória:Dynastia Meklenburských
Kategória:Princezné
České národné inline hokejové družstvo žien

**České národné inline hokejové družstvo žien** je ženský národný inline hokejový tím Česka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Českej asociácie inline hokeja (ČAILH). Družstvo sa prvýkrát predstavilo na druhom ženskom turnaji majstrovstiev sveta FIRS v roku 2003. Až do roku 2011 sa na nich predstavovalo pravidelne. Po dvojročnej prestávke, keď kvôli vysokým finančným nákladom necestovalo na mimoeurópske turnaje, sa vrátilo na MS v roku 2014. Najväčším úspechom družstva sú 3 zlaté medaily zo svetového šampionátu v rokoch 2008, 2010 a 2015.

## Výsledky
;Majstrovstvá sveta FIRS

## Referencie

## Pozri aj
* České národné inline hokejové družstvo mužov

## Externé odkazy
* Oficiálna stránka Českej asociácie inline hokeja 

## Zdroj
* FIRS Inline Hockey Completed Tournaments 
* Inline Hockey World Championship Archive 

Kategória:Národné inlinehokejové družstvá
Inline hokej
Národné
Acaena

**Acaena** je rod dvojklíčnolistových rastlín z čeľade ružovité. Sú to trvalky alebo polokry s hustými farebnými listami. Ich kvety sú drobné, po opelení tvoria ozdobné súplodia.

## Zdroj
* 

Kategória:Ružovité
Kategória:Trvalé rastliny
Acaill

**Acaill** (iné názvy: *Oileán Acla*, po anglicky: *Achill Island*) je ostrov pri západnom pobreží Írska v grófstve Mayo. So 148 km² je najväčším írskym ostrovom. Najvyšší bod ostrova sa zdvíha do výšky , žije tu približne tri tisícky obyvateľov, ktorí sa živia rybolovom, poľnohospodárstvom a turizmom. S pevninským Írskom je ostrov spojený mostom.

## Referencie

## Zdroj
* 

Kategória:Ostrovy Írska
Nemecké národné inline hokejové družstvo žien

**Nemecké národné inline hokejové družstvo žien** je ženský národný inline hokejový tím Nemecka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Nemeckej asociácie kolieskových a inlineových športov (DRIV). Družstvo sa prvýkrát predstavilo na druhom ženskom turnaji majstrovstiev sveta FIRS v roku 2003. Najlepším výsledkom družstva je 4. miesto na svetovom šampionáte v rokoch 2003 a 2005. 

## Výsledky
;Majstrovstvá sveta FIRS

## Referencie

## Pozri aj
* Nemecké národné inline hokejové družstvo mužov

## Externé odkazy
* Oficiálna stránka Nemeckej asociácie kolieskových a inlineových športov 
* Nemecký inline hokejový portál  
* Inline hokej na nemeckom hokejovom portáli  

## Zdroje
* FIRS Inline Hockey Completed Tournaments 
* Inline Hockey World Championship Archive 

Kategória:Národné inlinehokejové družstvá
Inline hokej
Národné
Francúzske národné inline hokejové družstvo žien

**Francúzske národné inline hokejové družstvo žien** je ženský národný inline hokejový tím Francúzska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Francúzskej federácie športov na kolieskových korčuliach (FFRS), konkrétne pod jej komisiou*Comité de Roller Hockey*. Družstvo sa prvýkrát predstavilo na majstrovstvách sveta FIRS v roku 2003. Najväčším úspechom družstva je 5 bronzových medailí zo svetového šampionátu. Poslednú medailu dosiahlo na MS 2016 v talianskej Asiagu. V roku 2015 sa stalo víťazom majstrovstiev Európy.

## Výsledky
;Majstrovstvá sveta FIRS

;Majstrovstvá Európy

## Referencie

## Pozri aj
* Francúzske národné inline hokejové družstvo mužov

## Externé odkazy
* Stránka komisie inline hokeja Francúzskej federácie športov na kolieskových korčuliach  

## Zdroje
* FIRS Inline Hockey Completed Tournaments 
* Inline Hockey World Championship Archive 

Kategória:Národné inlinehokejové družstvá
Inline hokej
Národné
Španielske národné inline hokejové družstvo žien

**Španielske národné inline hokejové družstvo žien** je ženský národný inline hokejový tím Španielska, ktorý ho reprezentuje v medzinárodných inline hokejových súťažiach a zápasoch. Funguje pod záštitou Španielskej federácie kolieskového korčuľovania (RFEP). Družstvo sa prvýkrát predstavilo na majstrovstvách sveta FIRS v roku 2004. Najväčším úspechom družstva je zisk 3 bronzových medailí na svetovom šampionáte v rokoch 2012, 2014 a naposledy v roku 2015. 

## Výsledky
;Majstrovstvá sveta FIRS

## Referencie

## Pozri aj
* Španielske národné inline hokejové družstvo mužov

## Externé odkazy
* Inline hokej na oficiálnej stránke Španielskej federácie kolieskového korčuľovania  

## Zdroje
* FIRS Inline Hockey Completed Tournaments 
* Inline Hockey World Championship Archive 

Kategória:Národné inlinehokejové družstvá
Inline hokej
Národné
Georadar

**Georadar** alebo **GPR** (z ang. *Ground Penetrating Radar*) je geofyzikálna metóda využívajúca radarové impulzy na zmapovanie obsahu pod povrchom. GPR vysiela do zeme vysokofrekvenčné rádiové vlny. Keď tieto narazia na prekážku s inými vodivostnými vlastnosťami ako okolie, prijímacia anténa zaznamená zmenu v odrazenom signále. Metóda môže byt použitá v rôznych prostrediach napr. v skale, hline, ľade, vode či v betóne, pričom môže detegovať objekty, ako aj štruktúrne zmeny materiálu (napr. diery či trhliny).

## Využitie
GPR je využiteľný napríklad pri štúdiu geologického podložia, pôdy, zdrojov podzemnej vody ako aj ľadu. Využitie nachádza aj v archeológii pri mapovaní nálezísk a v kriminalistike, kde sa pomocou neho dajú nájsť zahrabané dôkazy či telá. Ďalej sa využíva na detekciu mín, nevybuchnutého arzenálu a podzemných tunelov alebo na kontrolu základov budov. GPR je napríklad schopná zobraziť aj 3D modely odpadových a vodných potrubí alebo elektrických a telekomunikačných rozvodov.

## Zdroj
* 

Kategória:Geofyzika
Komlósky obvod

**Komlósky obvod** () je bývalá administratívna jednotka v Maďarsku v Baranskej župe. Jeho sídlom bolo mesto Komló. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Ideogram

**Ideogram** alebo zriedkavo **ideograf** môže byť v jazykovede: 
*znak ideografického písma (v ktoromkoľvek význame), pozri ideografické písmo
*piktogram, ktorý vyjadruje myšlienku a nie slovo (táto definícia väčšinou splýva s definíciou "znak ideografického písma") 
*ideografický logogram (teda logogram vyjadrujúci - priamy či prenesený - význam a nie zvuky, opak fonetického logogramu (fonogramu)) 
*(napríklad v súvislosti s egyptským hieroglyfickým písmom:) ideografický logogram iný než determinatív (čiže znak, ktorý znamená priamy alebo prenesený význam toho, čo zobrazuje a neslúži len ako pomôcka na vyjadrenie významu susedného znaku)
*znak (v užšom zmysle len znak v podobe obrázka), ktorý znamená prenesený význam toho, čo zobrazuje (v tomto zmysle najmä opak piktogramu v užšom zmysle) 
*znak, ktorý zobrazuje abstraktnú myšlienku 

**Ideogram** môže byť aj:
* dopravná, kartografická alebo iná značka
* kaligram

## Poznámka
V akademickom Veľkom slovníku cudzích slov je napísané: (v origináli:) * *'ideogram** (v ideografickém písmu) znak pro urč. pojem mající konvencí ustálenou podobu obrázku: **i-y*' komplexní znaky pro pojmy zahrnující slabičné znaky (celé slabiky) a abecední znaky, grafémy (představující fonémy)*. Nie je jasné, čo má znamenať definícia ktorá sa začína slovom i-y (teda ideogramy), jednak nie je jasné či "zahrnujíci" znamená, že pod tento pojem patrí niečo alebo že ide o znak zložený aj z niečoho, a je aj čudné, že by slovo ideogram malo mať v množnom čísle odlišný význam od jednotného čísla (možno teda pred i-y omylom vypadlo nejaké prídavné meno).

## Referencie
Ideografia

**Ideografia** môže byť:
*písanie (komunikovanie) pomocou ideogramov alebo ideografického písma (v ktoromkoľvek význame), pozri ideogram a ideografické písmo
*ideografické písmo (v ktoromkoľvek význame)
*opis a rozbor ideí
Deweyho desatinné triedenie

**Deweyho desatinné triedenie**, skr. DDT (iné názvy: **Deweyho desatinný systém, Deweyho desatinná sústava**, angl. *Dewey Decimal Classification* – skr. *DDC* alebo *Dewey Decimal System*) je desatinný klasifikačný systém vytvorený Melvilom Deweym v 19. storočí, ktorý rozdeľuje celé spektrum ľudského poznania do 10 hlavných tried a tie na ďalšie podskupiny. 

Prvý raz bol publikovaný v roku 1876. Patrí k najpoužívanejším systematickým klasifikáciám. Používajú ho najmä knižnice v anglicky hovoriacich krajinách. 

Organizácia OCLC má v súčasnosti na systém licenciu a postupne ho upravuje. Posledné vydanie je z roku 2011.

Na Slovensku sa DDC priamo nepoužíva, používa sa jeho odvodená forma MDT (Medzinárodné desatinné triedenie), ktoré prešlo konkordanciou DDC na prispôsobenie európskym štandardom. Správou MDT na Slovensku sa na pôde Slovenskej národnej knižnice zaoberá Radoslav Maslík, ktorý spravuje agendu, portál *Slovenské MDT Online* v spolupráci s *UDC Consortium*. 

Každá hlavná trieda je ďalej rozdelená do desiatich podtried a každá podtrieda do desiatich oddielov. Každej knihe je pridelené Deweyho číslo v rozpätí 001 až 999 na základe jej témy. 

## Hlavné triedy DDT
*000 všeobecné diela (vrátane počítačov)
*100 filozofia a psychológia
*200 náboženstvo
*300 sociálne vedy
*400 jazyky
*500 prírodné vedy (vrátane matematiky)
*600 technika (aplikované vedy)
*700 umenie
*800 literatúra a rétorika
*900 zemepis a história

## Zdroj
* 
* 

Kategória:Knižničná a informačná veda
Kategória:Klasifikačné systémy
Logogram

**Logogram** alebo zriedkavo **logograf** alebo **slovný znak** môže byť:
*znak logografického písma (v ktoromkoľvek význame), to znamená, že logogram (logograf) môže znamenať (a) znak označujúci význam slova (v širšom zmysle aj morfémy) a nie zvuky (čiže ideografický logogram), (b) znak označujúci význam alebo zvuk slova (v širšom zmysle aj morfémy) (čiže ideografický logogram aj fonetický logogram), (c) znak označujúci zvuk slova; synonymum: ideogram; pozri pod logografické písmo
*piktogram, ktorý označuje slovo (táto definícia väčšinou splýva s definíciou "znak logografického písma") 
*(napríklad v súvislosti s egyptskými hieroglyfmi:) ideografický logogram (teda znak, ktorý znamená priamo alebo prenesene to, čo zobrazuje) iný než determinatív, synonymum: ideogram
*grafický znak použitý (aj mimo logografického písma) vo funkcii znaku logografického písma (teda ako znak označujúci slovo či morfému) alebo ako znak označujúci ustálené slovné spojenie/pojem, napr. %, 1, 500, rôzne matematické symboly, dopravné značky, orientačné systémy a skratky slov (napr. c. namiesto cent, ZDF namiesto Zweites Deutsches Fernsehen)
*nesprávne: logogrif (druh hádanky) 

**Logogram** môže byť aj termín v umení, pozri logogram (Dotremont)

**Logograf** alebo **logografik** môže byť:
*označenie starogréckeho dejepisca zo 6. – 5. stor. pred Kr., pozri logograf (história)
*v starovekom Grécku osoba spisujúca za poplatok súdne vystúpenia klientom neovládajúcim rečnenie, pozri logograf (súdne vystúpenia)

**Logograf** môže byť aj:
*účtovný úradník neskororímskeho obdobia
*titul vysokého štátneho úradníka v Byzantskej ríši

## Referencie

## Pozri aj
*ideogram
Evanjelický kostol (Dúbravka)

**Evanjelický kostol v Dúbravke** je druhou najmladšou sakrálnou stavbou v mestskej časti Dúbravka. Nachádza sa na ulici Mikuláša Schneidera Trnavského oproti obchodnému centru.

Kostol bol postavený v 80-tych rokoch 20. storočia po ukončení výstavby sídliska Dúbravka. Pôvodne bol využívaný ako sobášna sieň. Evanjelickí veriaci, hlavne z Dúbravky, Karlovej Vsi, Lamača a Devínskej Novej Vsi ho začali používať od roku 1995, keď sa stal miestom konania pravidelných bohoslužieb. V roku 2003 prešiel do vlastníctva evanjelickej cirkvi. V roku 2006 generálny biskup Július Filo posvätil novú krstiteľnicu, ktorá je z bieleho mramoru a má symbolický osemuholníkový tvar motivovaný obsahom ranokresťanského učenia a tradícií. V interiéri sa nachádza štvormetrový drevený kríž a textilný obraz Credo.

V súčasnosti je kostol centrom evanjelických veriacich štvrtého bratislavského obvodu.

## Referencie

## Iné projekty

## Externé odkazy
* Oficiálna stránka zboru

Kategória:Kostoly v Bratislave
Bratislava Dúbravka
Kategória:Dúbravka (Bratislava)
Kategória:Funkcionalistické kostoly na Slovensku
Logografia

**Logografia** môže byť:
* písanie (komunikovanie) pomocou logogramov alebo logografického písma (v ktoromkoľvek význame), pozri logogram alebo logografické písmo
*logografické písmo (v ktoromkoľvek význame)
*(dnes nepoužívaná) metóda zapisovania hovoreného jazyka, ktorá mala nahradiť stenografiu a spočívala v striedavom zapisovaní viacerými osobami, pozri logografia (stenografia)
*činnosť logografov, teda dejepisectvo prvých gréckych dejepiscov, pozri pod logograf (história)

## Poznámka
V anglicky hovoriacich krajinách je logografia aj synonymum logotypie.
Fonograf (rozlišovacia stránka)

**Fonograf** môže byť:
*v technike:
**predchodca gramofónu, pozri fonograf
**v širšom zmysle: prístroj na záznam a reprodukovanie hovoreného slova na platňu alebo pásku, diktafón
*v jazykovede zriedkavo: fonogram (v zmysle znak fonografického písma)
Fonogram

**Fonogram** môže byť:
*znak písma, ktorý reprezentuje zvuk (fonému) alebo skupinu zvukov (foném), t.j. najmä znak fonografického písma alebo fonetický logogram (teda fonetický znak logografického/logografického písma), pozri napr. pod fonografické písmo a logofonetické písmo
*fonetický logogram, pozri pod logofonetické písmo
*grafická krivka zobrazujúca trvanie a intenzitu zvuku, pozri fonogram (krivka)
*zápis uskutočnený na fonografe, pozri pod fonograf (rozlišovacia stránka)
*zapísaná správa oznámená telefonicky, telegram nadiktovaný cez telefón
Sylabografia

**Sylabografia** môže byť:
*písanie (komunikovanie) pomocou sylabogramov alebo slabičného písma, pozri sylabogram a slabičné písmo
*slabičné písmo
Lineárne písmo

**Lineárne písmo** môže byť:
*písmo, ktorého znaky pozostávajú z čiar alebo oblúkov (a nie napr. klinov alebo bodiek)
*lineárne písmo A a lineárne písmo B
*písmo tvorené lineárnymi znakmi, teda znakmi, z ktorých tvaru sa nedá vyčítať ich zmysel (na rozdiel od obrázkových znakov) 
*písmo, ktorého znaky sú zapisované lineárne, teda  v istom slede (v riadkoch alebo v stĺpcoch) 

## Rererencie
Vyhľadávací nástroj

**Vyhľadávací nástroj** resp. **vyhľadávací prostriedok** resp. **vyhľadávacia služba** môže byť:
*všeobecne: nástroj/prostriedok/služba na vyhľadávanie
*v informatike aj špecificky:
**po anglicky search tool:
***súhrnné označenie pre search engine, metasearch engine a predmetový adresár 
***rozhranie, ktorým search engine komunikuje s používateľom a ktorým používateľ zadáva vyhľadávanie 
**search engine 

## Referencie
Search engine

::*V užšom zmysle sa ako search engine označuje len web search engine, pozri [[web search engine]].*
**Search engine** (do slovenčine prekladané ako: **prieskumový stroj, [[vyhľadávač]], [[vyhľadávací nástroj]], [[vyhľadávací prostriedok]], vyhľadávací stroj, [[vyhľadávacia služba]], [[vyhľadávací program]]**, v bežnom jazyku len **vyhľadávač**) je počítačový systém či program, ktorý umožňuje používateľovi zadať nejaký ľubovoľný alebo špecifikovaný vyhľadávaný výraz a dostať z veľkého objemu dát (napr. v domácom počítači alebo na internete) informácie, ktoré sú v súlade s týmto dopytom (napr. informácie, ktoré obsahujú to, čo je hľadané, alebo ktoré súvisia s tým, čo je hľadané). Ako search engine sa označujú aj webové stránky, ktorých hlavnou funkciou je poskytovanie takéhoto systému či programu. Termín search engine v užšom zmysle nezahŕňa metasearch engines, v širšom zmysle ich zahŕňa.

Ako **internet search engine** (po slovensky: **internetový prieskumový stroj, internetový vyhľadávač, internetový vyhľadávací nástroj**... atď. ako hore) sa označuje buď search engine, na ktorý sa pristupuje cez internet, alebo search engine, ktorého zdrojom vyhľadávania je internet (t.j. WWW (web search engine), Usenet (Usenet search engine) a pod.). V slovenčine sa ako **internetový prieskumový stroj, internetový vyhľadávač** atď. (nepresne ale často) prekladá aj anglické web search engine (pretože je tendencia vyhýbať sa prídavnému menu "webový"). 

Ako **online search engine** (po slovensky: **online prieskumový stroj, online vyhľadávač, online vyhľadávací nástroj**... atď. ako hore) sa označuje search engine, pri ktorého výkone činnosti dochádza k výmene dát v rámci nejakej počítačovej siete, najčastejšie to je internet search engine. 

Ako **full-text search engine** (po slovensky: **fulltextový/plnotextový/celotextový prieskumový stroj, fulltextový/plnotextový/celotextový vyhľadávač, fulltextový/plnotextový/celotextový vyhľadávací nástroj** ...atď. ako hore) sa označuje search engine, ktorý vykonáva plnotextové vyhľadávanie.

## Delenia
Podľa zdroja vyhľadávania sa rozlišuje:
*web search engine (WWW search engine) - vyhľadáva na WWW 
*usenet search engine - vyhľadáva v Usenete
*intranet search engine - vyhľadáva v intranete 
*desktop search engine - vyhľadáva v danom počítači

Podľa druhu vyhľadávaných dát sa rozlišuje:
*text search engine - vyhľadáva textové dáta
*image search engine - vyhľadáva obrázkové dáta
*video search engine - vyhľadáva video dáta
*iné

Podľa šírky záberu:
*general search engine (universal search engine) - vyhľadáva pre všetky témy a cieľové skupiny
*vertical search engine - vyhľadáva len v určitej téme (napr. šport, zdravie, povolanie) alebo pre určitú cieľovú skupinu (napr. vedci, deti)

## Zdroje
*
*Search engine na answers.com
*Vyhledávací stroj (česky)

Kategória:Počítače
Kategória:Internet
Vyhľadávač

**Vyhľadávač** môže byť:
*osoba, ktorá niečo vyhľadáva (napr. bitku, rozkoš)
*vyhľadávací nástroj (vo všetkých významoch, najmä vo význame search engine)
Vyhľadávací program

**Vyhľadávací program** môže byť:
*v informatike:
**akýkoľvek program (rutina, algoritmus), ktorého funkcia spočíva vo vyhľadávaní
**search engine
*program (plánovitá akcia) spočívajúca vo vyhľadávaní (napr. chorých jedincov)
Letisko Rijeka

**Letisko Rijeka** (), (IATA: **RJK**, ICAO: **LDRI**) je letisko v Chorvátsku ležiace v meste Rijeka. Nachádza sa neďaleko mesta Omišalj na ostrove Krk a 17 km od železničnej stanice Rijeka. 

Väčšina z dopravy do a z letiska sa vyskytuje hlavne v letných mesiacoch, kedy sa používa na prepravu turistov do severnej časti chorvátskeho pobrežia.

## Letecké spoločnosti

## Zdroj

Kategória:Rijeka
Kategória:Letiská v Chorvátsku
Acajutla

**Acajutla** je prístavné a kúpeľné mesto v štáte Salvádor, departmente Sonsonate. Je hlavným strediskom ťažkého priemyslu - nachádza sa tu ropná rafinéria, výroba umelých hnojív a cementárne.

## Zdroj
* 

Kategória:Mestá v Salvádore
Agencia Centroamericana de Noticias

**Agencia Centroamericana de Noticias** (po slovensky *Stredoamerická spravodajská agentúra/tlačová agentúra/tlačová kancelária* alebo *Centrálnoamerická spravodajská agentúra/tlačová agentúra/tlačová kancelária*), skr. **ACAN**, je spravodajská agentúra so sídlom v Paname. Založilo ju v roku 1973 šesť stredoamerických štátov. Jej spoluvlastníkom je španielska spravodajská agentúra EFE, s ktorou ACAN úzko spolupracuje.

## Zdroj
* 

Kategória:Spravodajské agentúry
Pécssky obvod

**Pécssky obvod** () je bývalá administratívna jednotka v Maďarsku v Baranskej župe. Jeho sídlom bolo mesto Pécs. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
TPS Turku

**TPS Turku** je profesionálny fínsky hokejový tím z mesta Turku. Bol založený v roku 1922.

## Úspechy
* Víťaz SM-liigy: 1955/1956, 1975/1976, 1988/1989, 1989/1990, 1990/1991, 1992/1993, 1994/1995, 1998/1999, 1999/2000, 2000/2001, 2009/2010
* Víťaz Európskej hokejovej ligy: 1993/1994,1996/1997

## Iné projekty

## Externé odkazy
* Oficiálna stránka 

Kategória:Fínske hokejové kluby
Kategória:Organizácie založené v 1922
Kategória:Šport v Turku
Basketbal na Letných olympijských hrách

[náhľad|Zápas mužov na [Letné olympijské hry 2024|LOH 2024]] 
**Basketbal na Letných olympijských hrách** je basketbalový turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou basketbalovou federáciou (FIBA). Basketbal sa objavil už na Letných olympijských hrách 1904 v St. Louis, išlo však len o demonštráciu športu a turnaja sa zúčastnili iba americké univerzitné kluby. Do programu hier bol turnaj oficiálne zaradený na 10. letných olympijských hrách v roku 1936 v Berlíne, vtedy iba v mužskej kategórii. Odvtedy sa organizuje na nich pravidelne. O 40 rokov neskôr sa na Letných olympijských hrách 1976 v Montreale uskutočnil prvý turnaj žien. Najviac víťazstiev v mužskej i ženskej kategórii zaznamenali družstvá Spojených štátov, keď vyhrali olympijský titul 17-krát; resp. 10-krát.

## Turnaj mužov
### Zoznam

### Medailová bilancia družstiev

### Počet tímov podľa konfederácií FIBA
náhľad|Umiestnenie mužských tímov na LOH

## Turnaj žien
### Zoznam

### Medailová bilancia družstiev

### Počet tímov podľa konfederácií FIBA
náhľad|Umiestnenie ženských tímov na LOH

## Pozri aj
* Majstrovstvá sveta v basketbale

## Iné projekty

## Externé odkazy
* Oficiálna stránka Medzinárodnej basketbalovej federácie  
* Basketbal na stránke Medzinárodného olympijského výboru 

## Zdroje
* Turnaj LOH na archívnej stránke Medzinárodnej basketbalovej federácie 
* Basketbalový turnaj LOH na stránke todor66.com 
* Basketbalový turnaj LOH na stránke the-sports.org 
* Basketbalový turnaj LOH na stránke sports-reference.com 


Kategória:Športy na Letných olympijských hrách
Čchen Kuang-čcheng

**Čchen Kuang-čcheng** ( - Čchen Kuang-čcheng; * 12. november 1971, Čína ) je čínsky disident a občiansky aktivista v oblasti dodržiavania ľudských práv.

Ako dieťa následkom ochorenia oslepol. Pre komunistický režim sa stal nepohodlným po tom, ako začal poukazovať na porušovanie ľudských práv pri presadzovaní politiky jedného dieťaťa, napríklad pri nútených potratoch. Po rozhovore pre časopis Time bol od septembra 2005 do marca 2006 umiestnený do domáceho väzenia. Úrady ho zatkli v júni 2006. Bol odsúdený na štyri roky nepodmienečne, po prepustení ho zadržiavali bez zákonného dôvodu v domácom väzení. 22. apríla 2012 sa mu podarilo utiecť.

## Zdroj

Kategória:Narodenia v 1971
Kategória:Čínski aktivisti
Ligue de hockey junior Maritimes Québec

**Ligue de hockey junior Maritimes Québec**, **LHJMQ** () je jedna z troch juniorských líg ľadového hokeja, ktoré patria do Kanadskej hokejovej ligy.

Z hľadiska počtu tímov je to najmenšia liga z kanadských juniorských líg. Účastníci majú svoje domovské štadióny v kanadských provinciách Quebec, Nové Škótsko, New Brunswick a Ostrov princa Eduarda. Majstrovskou trofejou je Pohár prezidenta. Víťaz ligy sa následne stretáva s víťazom Ontario Hockey League a Western Hockey League o trofej Memorial Cup.

Liga je známa svojím ofenzívnym štýlom hokeja. Počas svojej histórie v nej vyrástlo viac kvalitných útočníkov a brankárov, ako obrancov. Liga je rozdelená na tri divízie.

## Členské tímy

## Referencie


Kategória:Hokejové ligy
Kategória:Canadian Hockey League
Zalambdalestes

**Zalambdalestes** je vyhynutý rod jedného z najznámejších raných placentovcov. Žil vo vrchnej kriede v Mongolsku.

## Opis
Zalambdalestes bol štvornohý cicavec veľkosti potkana s dlhou, úzkou papuľou. Na základe dlhých zadných a kratších predných končatín sa predpokladá, že poskakoval podobne ako tarbík. Jeho strava zrejme pozostávala prevažne z hmyzu, ktorý lovil v podraste lesa pomocou svojich dlhých a zašpicatených zubov. Niektorí vedci sa domnievajú, že bol blízkym príbuzným tenkonožcov (Macroscelidea), iní si však myslia, že to bol raný predstaviteľ skupiny zajacotvarých, do ktorej patria aj králiky.

## Druhy
* †*Z. lechei*

## Galéria


Súbor:Zalambdalestes lechei.jpg|Lebka a sánka rodu Zalambdalestes.



## Referencie

## Iné projekty

Kategória:Vymreté cicavce
Stredoamerická spravodajská agentúra

**Stredoamerická spravodajská agentúra/tlačová agentúra/tlačová kancelária** alebo **Centrálnoamerická spravodajská agentúra/tlačová agentúra/tlačová kancelária** môže byť:
*Agencia Centroamericana de Noticias (ACAN)
*Agencia Informativa Centroamericana (AIC)
Volaticotherium

**Volaticotherium** je vyhynutý rod jediného známeho mezozoického cicavca, ktorý dokázal lietať. Žil koncom jury a začiatkom kriedy v Číne.

## Opis
Volaticotherium bol veľký 12 až 14 cm a jeho hmotnosť sa odhaduje na 70 gramov. Zuby mal špecializované na pojedanie hmyzu a končatiny prispôsobené k životu na stromoch. Vďaka veľkej kožnej blane medzi jeho telom a dlhými končatinami bol schopný kĺzavého letu. Nájdený bol čínsko-americkým tímom v Číne vo vrstve hornín z doby pred približne 125 miliónmi rokov. Popis tohto zvieraťa bol publikovaný v časopise *[[Nature]]* v decembri 2006.

## Druhy
* †*V. antiquum*

## V kultúre
Volaticotherium sa objavuje v tretej epizóde amerického televízneho dokmentu Dinosaur Revolution z roku 2011.

## Referencie

Kategória:Vymreté cicavce
Acan

**Acan** môže byť:
*mayský boh opojných nápojov, pozri Acan (boh)

**ACAN** môže byť:
*Agencia Centroamericana de Noticias
*Advance Contract Award Notice
*Advisory Committee on Antarctic Names
*Asociación Campesina Nacional
Plnotextové vyhľadávanie

**'Plnotextové vyhľadávanie** alebo **fulltextové vyhľadávanie** alebo **celotextové vyhľadávanie** je vyhľadávanie, pri ktorom sa porovnáva každé slovo dokumentu, a nehľadá sa teda napríklad len vo výťahu z dokumentu alebo v kľúčových slovách priradených k dokumentu. Funkciu plnotextového vyhľadávania ponúkajú napr. textové editory alebo webové vyhľadávače.

## Zdroj
*Computer Desktop Encyclopedia

Kategória:Počítače
Nižňaja Tunguska

[náhľad|Nižnaja Tunguska tvorí významný pravostranný prítok [Jeniseja]]
**Nižňaja Tunguska** (staršie: *Nižňaja Tunguzka*) alebo po slovensky aj **Dolná Tunguzka** je rieka v Rusku na Stredosibírskej plošine, pravostranný prítok Jeniseja. 

Je dlhá 2989 km, plocha povodia je 473 000 km², priemerný ročný prietok v ústí je 3680 m³/s. Pramení na východných svahoch Angarskej plošiny.

## Zdroj
* 

Kategória:Rieky v Rusku
Katanga

**Katanga** môže byť:
*horný úsek rieky Podkamennaja Tunguska
*provincia v Kongu, pozri Katanga (provincia)
*plošina v Afrike, pozri Katanga (plošina)
*štát v rokoch 1960 - 1963, pozri Katanga (štát)
*planétka, pozri 1817 Katanga
Tunguska

**Tunguska** môže byť:
* Tunguska (prítok Amura)
* Tunguska (prítok Kuržiny) 
* Tunguska (prítok Vasiugana)
* Tunguska (prítok Pojmy) 
* Tunguska (prítok Amyna) 
* Tunguska (prítok rieky Žuji) 

## Pozri aj
* Nižňaja Tunguska (Dolná Tunguzka)
* Podkamennaja Tunguska (Podkamenná Tunguzka)
* Verchňaja Tunguska (Horná Tunguzka) 
* tunguská udalosť 
* 9K22 Tunguska – sovietsky hybridný protilietadlový raketový komplet
Vyhľadávací jazyk

**Vyhľadávací jazyk** alebo **dopytovací jazyk** (nespisovne *dotazovací jazyk*; angl. *query language*) je jazyk na manipuláciu s údajmi (data manipulation language), ktorým môžu používatelia získavať údaje uložené v databáze. 

Je to používateľský jazyk, ktorý sa tvorí systémom príkazov a presne definovaným významom a pravidlami na ich využívanie v dialógu s počítačom pri vyhľadávaní v uložených databázach. V oblasti relačných databáz sa najčastejšie používajú vyhľadávacie jazyky s kľúčovými slovami, kde medzinárodne uznávaným štandardom je vyhľadávací jazyk SQL, rozšírený je aj jazyk QBE. V sieťových resp. hierarchických databázach sa používajú jazyky typu CODASYL resp. PL/1, ktoré sa súhrnne nazývajú navigačné jazyky. V deduktívnych databázach sa používa DATALOG.

## Zdroje
* STN ISO 1087-2: 2006
* 

Kategória:Informatika
Dopytovanie

**Dopytovanie** (nespisovne: *dotazovanie*) môže byť:
*dozvedanie sa pýtaním, vypytovanie
*v marketingu: jedna z foriem primárneho výskumu, synonymum: anketa, angl. survey, pozri dopytovanie (marketing)
*v informatike: riadenie komunikácie programovým dopytom (angl. polling)

**Dotazovanie** môže byť aj nárečovo hádanie sa, škriepenie sa.